ప్రేమానంద్ గోవింద శరణ్

శ్రీ హిత్ ప్రేమానంద్ గోవింద్ శరణ్ జీ మహారాజ్ (జననం: అనిరుద్ధ కుమార్ పాండే, 30 మార్చి 1969) తన అనుచరులకు ప్రేమానంద్ జీ మహారాజ్ లేదా ప్రేమానంద్ బాబా అని ప్రసిద్ధి చెందిన భారతీయ హిందూ సన్యాసి మరియు ఆధ్యాత్మిక గురువు. ఆయన రాధా వల్లభ సంప్రదాయంకు చెందినవారు.

 ప్రారంభ జీవితం 
పాండే 1969లో కాన్పూర్ నగర్ జిల్లాలోని సర్సౌల్ బ్లాక్‌లో అఖ్రీ గ్రామంలో రమా దేవి, శంభు పాండే దంపతులకు జన్మించారు. 13 సంవత్సరాల వయస్సులో సన్యాసి జీవితాన్ని స్వీకరించడానికి ఆయన ఇంటిని విడిచిపెట్టారు.

 ఆధ్యాత్మిక ప్రయాణం 
సన్యాస మార్గంలో ప్రవేశించిన తరువాత ఆయనకు "ఆనందస్వరూప్ బ్రహ్మచారి" అనే పేరు ఇచ్చారు. తరువాత మహావాక్యాన్ని స్వీకరించిన తరువాత "స్వామి ఆనందాశ్రమ్" అని పిలవబడ్డారు. ఆయన ప్రారంభ ఆధ్యాత్మిక జీవితం ఎక్కువ భాగం వారణాసిలో గంగా నది తీరంలో గడిచింది. అక్కడ ధ్యానం చేస్తున్న సమయంలో ఒక సాధువు ఆయనను రాస్ లీలా దర్శనానికి ఆహ్వానించాడని పేర్కొనబడింది.

 గురువు 
ఆయనను రాధా వల్లభ సంప్రదాయంలోకి శరణాగతి మంత్రం ద్వారా ప్రవేశపెట్టారు. అనంతరం ఆయన తన గురువైన శ్రీ హిత్ గౌరంగి శరణ్ జీ మహారాజ్‌ను (బడే గురుజీ) దర్శించి, నీజ్ మంత్రం మరియు సహచారి భావ దీక్షను స్వీకరించారు.

 శ్రీ హిత్ రాధా కేలి కుంజ్ ట్రస్ట్ 
శ్రీ హిత్ రాధా కేలి కుంజ్ ట్రస్ట్ 2016లో స్థాపించబడిన లాభాపేక్షలేని సంస్థ. ఈ ట్రస్ట్ సమాజ శ్రేయస్సు కోసం పనిచేస్తూ, వృందావనం తీర్థయాత్రికులకు బస, ఆహారం, వైద్య సహాయం వంటి సేవలను అందిస్తుంది.

 బోధనలు మరియు తత్వశాస్త్రం 
ప్రేమానంద్ జీ మహారాజ్ ఆధ్యాత్మికతను జీవితం యొక్క మూల సారంగా వివరిస్తారు. ప్రతి వ్యక్తి జీవితంలో గురువు ప్రాముఖ్యతను ఆయన ప్రత్యేకంగా ప్రస్తావిస్తారు. ఆధ్యాత్మిక శక్తి వ్యక్తిగత మరియు సామాజిక సంబంధాలలో సామరస్యాన్ని నెలకొల్పుతుందని ఆయన ఉపదేశిస్తారు. యువతకు బ్రహ్మచర్యం, నియమబద్ధమైన జీవనం మరియు ఆధ్యాత్మిక దృక్పథం ఎంతో ముఖ్యమని ఆయన పేర్కొన్నారు.

 గ్రంథ పట్టిక 

 365 दिव्य सूत्र Motivational Quotes Calendar, 2026, Hindi, 
 365 Divine Sutras Quotation, 2026, English, 
 Brahmachary - Kab, Kyon aur Kaise?, 2026, Punjabi, 
 Celibacy - When, why and how?, 2026, English, p:278, 
 Brahmacharya: Kab, Kyon aur Kaise?, October 2025, Hindi, p:244, 
 Shri Hit Harivansh Charitamrit, 2025, Hindi, 
 SPIRITUAL AWAKENING (VOL 1), 2024, Pages: 162, Publisher: Shri Hit Radha Keli Kunj Trust, Language: English, 

 మూలాలు 

 బాహ్య లింకులు 

 ప్రేమానంద్ జీ మహారాజ్ బ్లాగ్
వర్గం:జీవిస్తున్న ప్రజలు
వర్గం:1969 జననాలు
వర్గం:ఆధ్యాత్మిక గురువులు
వర్గం:ఉత్తర ప్రదేశ్ వ్యక్తులు